
ΔΕΛΤΙΟ ΤΥΠΟΥ

ΘΕΜΑ: Συνάντηση του προεδρείου της ΠΟΣΙΠΥ με τον Διοικητή του ΕΟΠΥΥ κο Α. Ζαμάνη

Στις 26-8-26 πραγματοποιήθηκε συνάντηση του Προεδρείου της ΠΟΣΙΠΥ (κκ Χατζηπαναγιώτου και Κραμποβίτης) με τον διοικητή του ΕΟΠΥΥ κ Α. Ζαμάνη και με την παρουσία της προϊσταμένης της Δ/νσης πληροφορική κας  Χ. Γεωργακοπούλου, και του τεχνικού μας συμβούλου κ. Θ. Κουβάτσου,  όπου έγινε συζήτηση για το ψηφιακό αποθετήριο.

Αναλυτικότερα:
1)  Ύστερα από την δίμηνη παράταση που δόθηκε, κατόπιν των ενεργειών του ΙΣΑ,  δυστυχώς δεν έγινε αποδεκτό το αίτημά μας για τους επιπλέον 4 μήνες πιλοτικής εφαρμογής χωρίς την σύνδεση δαπανών – εξετάσεων, και  όπου θα διορθώνονταν οι όποιες παρουσιαζόμενες αστοχίες.
[bookmark: _GoBack]Παρ’ όλα αυτά, θεωρούμε ότι θα καταστεί αναγκαίο αυτό το επιπλέον πιλοτικό χρονικό διάστημα, διότι  φοβούμαστε ότι οι δύο μήνες δεν θα αρκέσουν.

Άρα πρέπει όλοι οι συνάδελφοι μαζί με τους προγραμματιστές τους να μεριμνήσουν για την άμεση προσαρμογή των ιατρικών προγραμμάτων τους, ώστε αυτά μέχρι την 31η/10/2026, να στέλνουν επιπλέον και την πληροφορία για την εκτέλεση των εξετάσεων τους, ώστε να είναι δυνατή η αποζημίωση αυτών (των εξετάσεων ) από τον ΕΟΠΥΥ.
Είναι φρόνιμο δε (μάλλον επιτακτικό), όλοι οι συνάδελφοι να κινηθούν άμεσα για την υλοποίηση αυτής της υποχρέωσης και να μη την αφήσουν για την τελευταία στιγμή.

Ενημερωτικά: Μέχρι σήμερα, τα αποτελέσματα των εξετάσεων που αποστέλλουμε στο ψηφιακό αποθετήριο, ανεβαίνουν στην κάρτα υγείας του ασθενούς σαν εικόνα με τα αποτελέσματα τα οποία  μπορεί να δει μόνο ο ασθενής ή ο γιατρός του. 
Η μορφή αυτή της αποστολής δεν είναι επεξεργάσιμη και ο ΕΟΠΥΥ δεν μπορεί να δει τίποτα. 
Ούτε αποτελέσματα ούτε καν αν εκτελέστηκαν πραγματικά οι όποιες εξετάσεις των παραπεμπτικών.
Με αυτή την νέα προσαρμογή, ο ΕΟΠΥΥ θα δέχεται επιπλέον και την πληροφορία «ποιες εξετάσεις από το κάθε παραπεμπτικό έχουν αποτέλεσμα», ώστε να αποζημιώνει μόνο αυτές.
Το αποτέλεσμα όμως της εξέτασης δεν θα μπορεί  να το βλέπει ο ΕΟΠΥΥ. 
Αυτό θα μπορεί να γίνει εφικτό μόνο με την εφαρμογή του συστήματος LOINC.

2) Όσον αφορά για το αίτημα της πληροφόρησης μας, για τις εξετάσεις που για κάποιο λόγο δεν ανέβηκαν στο ψηφιακό αποθετήριο, και επομένως δεν θα αποζημιώνονται, μας ενημέρωσαν ότι «ούτως ή άλλως αυτή η πληροφόρηση ήδη υπάρχει».
Όταν πατάμε «Έλεγχος Υποβολής»  εκεί θα ενημερωνόμαστε και για το ποιες εξετάσεις δεν ανέβηκαν, ώστε να τις διορθώσουμε.

3) Για τις εξετάσεις που έχουν μεγάλους χρόνους διεξαγωγής (Καλλιέργειες B. Koch, μυκήτων κλπ) των έχουν ήδη λάβει πρόνοια και θα δίνουν παρατεταμένους χρόνους.

4)  Στο δίμηνο αυτό ο ΕΟΠΥΥ θα διοργανώσει webinar, με στόχο την ενημέρωση των γιατρών και την διευκρίνιση αποριών σχετικά με την εφαρμογή του ψηφιακού αποθετηρίου.

5) Για το σύστημα LOINC δεν έγινε ουσιαστική συζήτηση διότι είναι θέμα ΗΔΥΚΑ. 
Όμως συμφώνησαν (όπως αναφέρουμε και στις προτάσεις μας), ότι είναι μία δύσκολη και πολύπλοκη διαδικασία, η οποία θέλει χρόνο και απαιτεί την συνεργασία και τον συντονισμό και των τριών εμπλεκομένων μερών.
Παρ’ όλα αυτά, η Υπουργική απόφαση για εφαρμογή του συστήματος LOINC από 1-11-26 δεν έχει αλλάξει (όπως επεσήμανε και ο κος Ζαμάνης) , και δεν θα μας εκπλήξει καθόλου, αν το Υπουργείο μας υποχρεώσει σε άμεση εφαρμογή του … ελπίζουμε να μη συμβεί να ζητηθεί το αδύνατο...  



Για το ΔΣ

